En estas que quan el ciclope decide comer-se-lo, el zagal allarga el brazo, pilla el fierro rusiente y le puncha con ell el solo uello d'el chigant. Este, desfermau de dolor, escacila, grita, patateya y deixa de la mano a'l choven que aprofita pa esmuir-se a galapatons entre las uellas. Quan el ciclope ciego mira de pillar-lo tocand los llomos de la ramada, el zagal ya s'heba tapau la espalda con la zamarra de cordero de forma que el chigant no notase la diferencia.